Uber va oferi curse gratis pentru persoanele care merg să se vaccineze.
Uber va oferi 10 milioane de curse gratis pentru oamenii care merg la vaccin. Prioritate au oamenii care trebuie să se vaccineze, dar nu au cu ce ajunge la medic. Statele Unite, Canada și Marea Britanie au început deja vaccinarea împotriva COVID.
Va trebui să mergi să te vaccinezi anti-COVID și nu ai cu ce? Ia un Uber gratuit. Compania de ride sharing va oferi 10 milioane de curse gratuite sau la reducere pentru oamenii care merg la imunizare.Oferta este valabilă pentru fiecare țară în care Uber este prezent. Firma va lucra cu organizații locale ca să identifice persoanele care au cel mai mult nevoie de acest sprijin."Un lucru pe care încercăm să-l facem este să ne asigurăm că transportul nu este motivul pentru care nu faci vaccinul împotriva COVID. Toată lumea ar trebui să aibă acces la el", a spus Julia Page, oficial Uber.Cursele gratuite ale Uber vor fi folosite, cel mai probabil, prima dată în Statele Unite, unde a început deja vaccinarea. Acolo, epidemia a afectat mai mult comunitățile sărace, așa că o călătorie gratuită ar fi binevenită. Mai ales una care poate salva vieți.